בארה"ב גילו כי הגארד הסורר של מיאמי הודיע לראשי הקבוצה שהוא חולה, אך באותו הזמן פרסם תמונה באינסטגרם בה הוא נראה מבלה על סירה: "ימיו במועדון ספורים". ווגל לא מרוצה מה-96:101 של הלייקרס באטלנטה: "אם ניראה כך בשני המשחקים הבאים, נפסיד"
דיון ווייטרס לא רוצה להתבגר. מי שנבחר במקום הרביעי בדראפט 2012 הושעה לפני ארבעה ימים על ידי מיאמי בפעם השלישית תוך חודשיים, הפעם לשישה משחקים. הלילה (בין ראשון לשני) התבררה הסיבה לכך. מסתבר שווייטרס הודיע לראשי הקבוצה שהוא חולה ולא יגיע לאימון, אך באותו הזמן פרסם תמונה באינסטגרם בה הוא נראה מבלה על סירה. החשבון של השחקן פרטי, אך התמונה כמובן הודלפה על ידי אחד מעוקביו.
גורם בהיט סיפר ל"מיאמי הראלד" כי "ווייטרס הושעה לא רק בשל 'תקרית הסירה', אלא על שש עבירות משמעת נוספות". בהודעה הרשמית של הקבוצה נאמר כי ההשעייה נבעה מ"אי הקפדה על מדיניות הצוות והפרת הכללים". בכל מקרה, דיווחים שונים בארה"ב טוענים כי ימיו של הגארד הסורר במועדון ספורים.
קצת יותר מחודש, אז סבל ממנת יתר של סוכריות מריחואנה. הוא התעלף כשהמטוס של הקבוצה נחת בלוס אנג'לס לפני משחק מול הלייקרס. בתקשורת גילו ומצאו כי סכום הכסף שהשחקן הפסיד בעקבות עבירות המשמעת הללו הגיע ל-1.4 מיליון דולר.
לוס אנג'לס לייקרס האריכה הלילה את רצף ניצחונות החוץ שלה ל-14, אחרי W קשה למדי - 96:101 באטלנטה. סיבה למסיבה? לא אם שואלים את מאמן הקבוצה, פרנק ווגל. "ממש לא שיחקנו טוב", הודה. "אם ניראה כך בשני המשחקים הבאים, נפסיד". ווגל יודע על מה הוא מדבר כנראה. שתי היריבות הבאות של אל.איי הן אינדיאנה ומילווקי. את האחרונה היא תפגוש בלילה בין חמישי לשישי בקרב בין שתי הקבוצות שנמצאות כרגע עם המאזן הטוב בליגה (3:24).
"הבנו שלכל משחק יש את האתגרים שלו", הוסיף לברון ג'יימס, שרשם 32 נקודות, 13 ריבאונדים, 7 אסיסטים ו-3 חסימות. על הדרך עלה למקום ה-18 בטבלת קלעי השלשות ב-NBA עם 1,788 זריקות מדויקות, שלשה אחת יותר מרשארד לואיס. "כל קבוצה שפוגשת אותנו נותנת את המקסימום".
אגב, שיא ניצחונות החוץ הרצופים של הקבוצה מעיר המלאכים עומד על 18 - בעונת 1972/73. "ניצחון חוץ הוא תמיד קשה, אבל אנחנו למדנו השנה להשיג אותו בכל מיני דרכים", הסביר אנתוני דייויס. "בצורה מרשימה, אחרי משחק צמוד ולפעמים גם בהופעה לא טובה שלנו".